

**Písomný výstup pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť kvalitu odborného vzdelávania a prípravy reflektujúc potreby trhu práce |
| 1. Prijímateľ | Súkromná stredná odborná škola - ELBA, Smetanova 2, Prešov |
| 1. Názov projektu | Vzdelávanie 4.0 – prepojenie teórie s praxou |
| 1. Kód projektu ITMS2014+ | 312011ADL9 |
| 1. Názov pedagogického klubu | Pedagogický klub čitateľskej gramotnosti a kritického myslenia – prierezové témy. |
| 1. Meno koordinátora pedagogického klubu | Mgr. Romana Birošová MBA |
| 1. Školský polrok | 01.09.2021-31.01.2022 |
| 1. Odkaz na webové sídlo zverejnenia písomného výstupu | https://ssoselba.edupage.org/a/vystupy |

10.

|  |
| --- |
| **Úvod**  Pedagogický klub čitateľskej gramotnosti a kritického myslenia – prierezové témy je vytvorený pedagogickými zamestnancami, ktorí zastupujú vzdelávacie oblastí platného ISCED 3A, 3C ako napr.: matematika a práca s informáciami, jazyk a komunikácia, človek a príroda, človek a spoločnosť a tiež pedagogickými zamestnancami vyučujúcimi odborné predmety.  Klub bude fungovať počas školských rokov, od septembra 2020 do januára 2023 (spolu 25 mesiacov) a jeho udržateľnosť vychádza z koncepcie nového modelu SOŠ v Systéme duálneho vzdelávania, ktorého súčasťou sú „riešiteľské rady“ tímov pre predmetné vzdelávacie oblasti.  Spôsob organizácie: stretnutia 2 krát do mesiaca. Dĺžka jedného stretnutia: 3 hodiny.  Zrealizované stretnutia pedagogického klubu v období 09/2021-01/2022:  september 2021 – 2 stretnutia, každé v trvaní 3 hod.  október 2021 – 2 stretnutia, každé v trvaní 3 hod.  november 2021 - 2 stretnutia, každé v trvaní 3 hod.  december2021- 2 stretnutia, každé v trvaní 3 hod.  január 2022- 2 stretnutia, každé v trvaní 3 hod.  Varianta klub: pedagogický klub s výstupmi.  Zameranie pedagogického klubu:  Pedagogický klub sa bude zameriavať na rozvoj čitateľskej gramotnosti a kritického myslenia v rámci vzdelávacích oblastí, ako prierezovej témy.  Cieľom realizácie aktivít pedagogického klubu je zvýšenie odborných kompetencií pedagogických zamestnancov pre ďalšie zvyšovanie úrovne čitateľskej gramotnosti a kritického myslenia žiakov naprieč vzdelávaním.  Čitateľská gramotnosť je dôležitou schopnosťou žiaka a nevyhnutným predpokladom pre ďalší osobnostný a profesijný rast žiaka.  Žiak s primeranou úrovňou čitateľskej gramotnosti dokáže:   * Hľadať súvislosti medzi javmi, * Pýtať sa a hľadať odpovede, * Vytvárať vizuálne a iné, zmyslové predstavy (myslieť abstraktne), * Vytvárať hodnotiace posúdenia, * Identifikovať najdôležitejšie myšlienky v texte (kriticky myslieť), * Vytvárať syntézu poznania.   V rámci činnosti pedagogického klubu sa chceme zaoberať najefektívnejšími metódami a stratégiami pre rozvoj čitateľskej gramotnosti a kritického myslenia. Čitateľská gramotnosť má dve hlavné línie: základnú a kritickú. Základná zahŕňa znalosti, schopnosti, postoje uplatňované pri výbere textu a samotné čítanie s porozumením. Kritická čitateľská gramotnosť zahŕňa znalosti, schopnosti a postoje pri hodnotení informácii v texte s ohľadom na jeho obsahovú a formálnu stránku (napr. argumentácia), posudzovanie obsahu textu porovnávaním s vlastnými skúsenosťami, spôsob čítania a stratégia práce s textom. Obe zložky sú neoddeliteľné a vzhľadom ku komplexným potrebám spoločnosti a trhu práce sú pre absolventov SOŠ nevyhnutné.  Ďalšie činnosti, ktoré budú realizované v rámci pedagogického klubu:   * Tvorba Best Practice, * Prieskumno-analytická a tvorivá činnosť týkajúca sa výchovy a vzdelávania a vedúca k zlepšeniu a identifikácii OPS, * Výmena skúseností pri aplikácii moderných vyučovacích metód, * Výmena skúseností v oblasti medzi-predmetových vzťahov, * Tvorba inovatívnych didaktických materiálov, * Diskusné posedia a štúdium odbornej literatúry, * Identifikovanie problémov v rozvoji čitateľskej gramotnosti žiakov a možné riešenia.   **Stručná anotácia**  Pedagogický klub čitateľskej gramotnosti a kritického myslenia – prierezové témy sa zaoberal nasledujúcimi témami:  - tvorba a zdieľanie Best Practice, efektívne metódy vzdelávania zvyšujúce úroveň čitateľskej gramotnosti a kritického myslenia žiakov,  - diskusné posedenia k preštudovanej odbornej literatúre, práca s informačnými zdrojmi,  -zásady tvorby OPS,  - deskriptory úrovne kognitívnych zručností ,  - sebariadené a autentické učenie a jeho vplyv na rozvoj čitateľskej gramotnosti žiaka,  - čitateľské stratégie.  **Kľúčové slová**  Čitateľská gramotnosť, kritické myslenie, best practice, výmena skúseností.  **Zámer a priblíženie témy písomného výstupu**  Zámerom nášho výstupu je popísať aktivity zrealizované učiteľmi, členmi pedagogického klubu na zasadnutiach pedagogického klubu čitateľskej gramotnosti a kritického myslenia – prierezové témy.  *Priblíženie témy:*  V prvom polroku školského roka 2021/2022 sme sa venovali moderným metódam, ktoré patria hlavne medzi aktivizujúce metódy a majú výrazný vplyv na rozvoj čitateľskej gramotnosti žiakov. Kritické myslenie je súčasťou práce s textom, súčasťou práce s rôznymi zdrojmi informácií, súčasťou diskusií, v ktorých žiakov učíme klásť správne formulované otázky.  Moderné metódy vzdelávania, ktoré ako uvádzame zvyšujú čitateľskú gramotnosť žiakov, napríklad tým, že umožňujú samostatnosť a prenesenie zodpovednosti za vlastné výsledky na žiaka, odstraňujú tzv. naučenú bezmocnosť žiaka, treba ďalej vniesť aj do pedagogických prístupov, ktorými sme sa zaoberali na zasadnutiach klubu. Jedným z takých prístupov je vytvorenie rebríčka zadaní, ktoré so žiakom na hodinách preberáme a identifikácia tzv. menej významných podrobností, ktoré sa majú stať podkladom k samostatnej práci žiaka. |

|  |
| --- |
| **Jadro:**  **Popis témy/problém**  Problém, tak ako bol popísaný aj v predchádzajúcom písomnom výstupe sa nezmenil, cieľavedomá práca so žiakmi na zvyšovaní predmetných spôsobilostí je hĺbkový proces a je časovo náročný.  Nové témy, ktoré sme preberali v tomto polroku súviseli s autentickým, alebo tiež s nezávislým učením, sebariadením žiaka a mierou jeho sebapoznania, s čitateľskými stratégiami, ktoré zodpovedajú individuálnemu poznávaciemu štýlu žiaka, čo však súvisí s témou autentického učenia.  Rozvíjanie čitateľských zručností žiakov je prioritný predpoklad efektívnejšieho porozumenia textu a zvyšovania úrovne čitateľskej gramotnosti.  Ak sa žiak naučí dobre porozumieť akémukoľvek textu, zlepší sa jeho výkon a bude to mať vplyv aj na jeho študijné výsledky. Naučiť sa rozumieť textu sa dá osvojením si rôznych postupov a algoritmov- metód regulujúcich proces čítania a porozumenia. Princíp je založený na tom, že žiak si uvedomí, ako sa má učiť porozumieť textu a aplikovať naučené techniky vo vlastnom procese učenia sa.  Rozvíjanie čitateľskej gramotnosti je súčasťou širšej gramotnosti – funkčnej gramotnosti. Pojmom funkčná gramotnosť sa rozumie schopnosť používať čítanie a písanie vo svojom praktickom živote na naplnenie svojich potrieb. Porozumenie textu nie je potrebné len pre úspešnosť žiaka vo všetkých stupňoch vzdelávania, ale podstatné je tiež, aby žiak vedel uplatniť čitateľské spôsobilosti v každodenných životných situáciách a vo svojom budúcom povolaní. V tejto súvislosti sa gramotnosť chápe širšie a to, ako súhrn vedomostí, zručností a stratégií, ktoré jednotlivec buduje po celý život. Podlieha zmenám podľa vývoja spoločnosti a je koncepciou celoživotného vzdelávania. |

|  |
| --- |
| **Záver:**  **Zhrnutia a odporúčania pre činnosť pedagogických zamestnancov**  Uvádzame ukážky z aktivít, ktoré sme realizovali počas zasadnutí PK.  **Best Practice – nezávislé učenie (metodický list-skrátené)**  Nezávislé učenie  *Independent learning*  *Základ, bez ktorého nemôžeme hovoriť o independent learning:*  Minimálny zásah učiteľa  Prístup založený na zdrojoch informácii  Ide o najlepšiu vyučovaciu metódu pre aplikáciu IKT, a teda podporu digitálnych zručností.   * Metóda, ktorá je efektívne aplikovaná aj pri dištančnom vzdelávaní.   Pri nezávislom učení sa žiaci naučia krátky tematický celok.  Činnosť žiakov:   * Vyhľadávanie informácii * Písanie si poznámok * Kladenie otázok a hľadanie odpovedí   Bez známkovania  Hodnotenie – napr. kriteriálne, formatívne.  Činnosť učiteľa:   * Oboznámi žiakov s vhodnými zdrojmi informácii * Monitoruje priebeh práce / na 1 žiaka, približná časová dotácia 3 min.   Odporúčaný podiel nezávislého učenia: 20%  Zadanie pre IL býva podrobné, tvorí ho séria úloh, prípadne má podobu pracovných listov. K zadaniu prikladáme zoznam odkazov na zdroje.  Metóda odstraňuje naučenú bezmocnosť žiaka, často hlavný problém-  Hlavný problém pre žiaka – neverí sám sebe, pri akomkoľvek probléme hľadá pomoc u učiteľa.  Osvedčené rady:  Vytvorte a na počítači napíšte záznamy určené k opakovaniu. Ich súčasťou musí byť i súhrnné grafické znázornenie.  Svoje záznamy porovnajte s poznámkami aspoň 2 žiakov.  Výstupom IL môže byť:   * Žiaci si pripravia prezentáciu pre spolužiakov, * Vypracujú návrh na riešenie problému, * Vypracujú alternatívne riešenia problému, * Vytvoria si podklady do diskusie, * Vytvoria záver pre určitý pozorovaný jav, identifikujú kľúčové otázky.   Žiakom musí byť jasné, že hlavným účelom IL je naučiť sa nezávislej práci.  **Téma deskriptory – OPS**      OPS – autentické hodnotenie  Cieľom hodnotenia by malo byť: prispieť k úspechu výchovno-vzdelávacieho procesu a zároveň k rozvíjaniu schopností a osobnosti žiakov, preto stratégie hodnotenia smerujúce k týmto cieľom nazývame aj rozvíjajúce hodnotenie. Typ uvedeného hodnotenia je tvorený za účelom zviditeľniť poznatok, ktoré má byť žiakom osvojený a učiteľ má rozhodovať o tom, akým spôsobom pomôže svojim žiakom v učebnom progrese. Učiteľ môže použiť rozvíjajúce hodnotenie v učebnom procese ako výskumný nástroj, pomocou ktorého sa môže dozvedieť čo najviac o vedomostiach, schopnostiach a zručnostiach žiakov. Niektoré zahraničné zdroje rozvíjajúce hodnotenie charakterizujú aj prívlastkom autentické hodnotenie a popisuje ho ako súbor nástrojov istej skupiny rozvíjajúcich hodnotení, ktoré slúžia na jednoduché testovanie skrytých alebo efektívne ťažko merateľných schopností, zdatností žiakov, ktoré sa prejavujú počas výchovno-vzdelávacieho procesu konštruktivistického charakteru, ako je napríklad skupinové vyučovanie formou kooperácie alebo kolaborácie, aktivizujúce formy a metódy vyučovania alebo formy a metódy umelecko-tvorivého charakteru.    OPS – typy tvorivých úloh, podporujúcich kritické myslenie a čítanie s porozumením   * Možnosti kombinovať dané prvky (doplniť nedokončené vety, **dokončiť príbeh**, vytvoriť obraz, symbol z daného materiálu) * Vytvoriť symboly pre daný pojem * Skupinové riešenie úloh * Riešenie hypotetickej situácie * Tvoriť, lúštiť hádanky * Vytvárať širšie synonymá (ako vyjadriť vďaku) * Redefinícia (nezvyčajné použitie známych predmetov) * Vytvoriť súvislý text zo zadaných slov * Dramatizácia, pantomíma   Preformulovanie problému (rôzne pohľady na tú istú skutočnosť).  Úspechy viažuce sa na aktivity v uvedenom polroku, ktoré sme analyzovali počas zasadnutí PK:  - žiaci vo vyššej miere sa zaoberajú pri otvorených otázkach odhadmi (tvorba odhadu, nahradila hádanie odpovede),  - poznatky a a tvorbu poznámok si žiaci vo vyššej miere kategorizujú (menej zoskupovania), tvorba pojmových máp,  - namiesto domnienok sa čoraz viac zaoberáme hľadaním princípov, aktivitu preberá žiak,  - úsudky sú formulované na základe kritérií,  - precízne vyjadrovanie, precíznosť vo vypracovaní literárnych prác, eseje postavené na správne konštruovaných tézach,  - bádateľská práca s rôznymi zdrojmi informácií, racionálne a dôsledné vyhodnocovanie pravdivosti údajov.    Na základe týchto výsledkov:  odporúčame pokračovať v aktivitách PK aj v nasledujúcom období školského roka 2021/2022. |

|  |  |
| --- | --- |
| 1. Vypracoval (meno, priezvisko) | Mgr. Romana Birošová |
| 1. Dátum | 31.1.2022 |
| 1. Podpis |  |
| 1. Schválil (meno, priezvisko) | Ing. Emil Blicha |
| 1. Dátum | 1.2.2022 |
| 1. Podpis |  |

**Pokyny k vyplneniu Písomného výstupu pedagogického klubu:**

Písomný výstup zahrňuje napr. osvedčenú pedagogickú prax, analýzu s odporúčaniami, správu s odporúčaniami. Vypracováva sa jeden písomný výstup za polrok.

1. V riadku Prioritná os – Vzdelávanie
2. V riadku špecifický cieľ – riadok bude vyplnený v zmysle zmluvy o poskytnutí NFP
3. V riadku Prijímateľ - uvedie sa názov prijímateľa podľa zmluvy o poskytnutí nenávratného finančného príspevku (ďalej len "zmluva o NFP")
4. V riadku Názov projektu - uvedie sa úplný názov projektu podľa zmluvy NFP, nepoužíva sa skrátený názov projektu
5. V riadku Kód projektu ITMS2014+ - uvedie sa kód projektu podľa zmluvy NFP
6. V riadku Názov pedagogického klubu (ďalej aj „klub“) – uvedie sa celý názov klubu
7. V riadku Meno koordinátora pedagogického klubu – uvedie sa celé meno a priezvisko koordinátora klubu
8. V riadku Školský polrok - výber z dvoch možnosti – vypracuje sa za každý polrok zvlášť

* september RRRR – január RRRR
* február RRRR – jún RRRR

1. V riadku Odkaz na webové sídlo zverejnenej správy – uvedie sa odkaz / link na webovú stránku, kde je písomný výstup zverejnený
2. V tabuľkách Úvod ,Jadro a Záver sa popíše výstup v požadovanej štruktúre
3. V riadku Vypracoval – uvedie sa celé meno a priezvisko osoby/osôb (členov klubu), ktorá písomný výstup vypracovala
4. V riadku Dátum – uvedie sa dátum vypracovania písomného výstupu
5. V riadku Podpis – osoba/osoby, ktorá písomný výstup vypracovala sa vlastnoručne podpíše
6. V riadku Schválil - uvedie sa celé meno a priezvisko osoby, ktorá písomný výstup schválila (koordinátor klubu/vedúci klubu učiteľov)
7. V riadku Dátum – uvedie sa dátum schválenia písomného výstupu
8. V riadku Podpis – osoba, ktorá písomný výstup schválila sa vlastnoručne podpíše.